Na osnovu člana 121. Zakona o visokom obrazovanju ("Službene novine Kantona Sarajevo" broj 36/22), člana 233. Statuta Univerziteta u Sarajevu broj 01-14-35-1/23 od 26.07.2023., u skladu sa Odlukom o usvajanju dinamičkog plana potreba za raspisivanjem konkursa za izbor u zvanje za studijsku 2023/2024. godinu Univerzitet u Sarajevu - Fakulteta političkih nauka broj 02-1-911-1/23 od 04.07.2023. godine ( pozicija 8), Odluke Vijeća Univerziteta u Sarajevu - Fakulteta političkih nauka broj: 02-1-2061-1/23 od 05.12.2023.godine i saglasnosti Senata Univerziteta u Sarajevu br. 01-21-38/23 od 20.12.2023. godine, raspisuje se

**K O N K U R S**

**za izbor akademskog osoblja - nastavnika**

**I** - **Za izbor akademskog osoblja - nastavnika u zvanje docent** **i to**:

1. **Na naučnu oblast „Politologija“ ….....................1 izvršilac (radni odnos na određeno vrijeme sa punim radnim vremenom)**

**II** - **Uslovi konkursa:**

Pored općih uslova propisanih Zakonom o radu, potrebno je da kandidat ispunjava uvjete utvrđene članom 96. Zakona o visokom obrazovanju ("Službene novine Kantona Sarajevo" broj 33/17,35/20,40/20,39/21)) i članom 226. Statuta Univerziteta u Sarajevu:

**Docent**: naučni stepen doktora u datoj oblasti, najmanje tri naučna rada objavljena u priznatim publikacijama koje se nalaze u relevantnim naučnim bazama podataka, pokazane nastavničke sposobnosti.

Za navedenu poziciju zainteresirani kandidati uz svojeručno potpisanu prijavu na konkurs dužni su dostaviti:

* biografiju (CV) i spisak objavljenih naučnih radova, naučna dostignuća i doprinosa (u elektronskoj i štampanoj varijanti);
* dokumentaciju o nastavničkim sposobnostima, doprinosu procesu internacionalizacije i društvenom doprinosu;
* listu objavljenih naučnih radova, kao i same radove u originalu ili elektronskoj formi, iz kojih se vidi da su objavljeni;
* ovjerenu kopiju diplome ili drugog dokumenta o stečenom naučnom stepenu doktora nauka u oblasti za koju se bira;
* kandidati koji su u inostranstvu stekli diplomu, prilažu nostrificiranu diplomu ili rješenje; podatke o nagradama i priznanjima u vezi sa odgovarajućom naučnom oblasti;
* dokaz o sudjelovanju u nastavnom procesu (kandidat koji nije sudjelovao u realizaciji nastavnog procesa obavezan je da održi pristupno predavanje iz naučne oblasti za koju je konkurisao)
* Kandidati su dužni da dostave i svu ostalu dokumentaciju kojom dokazuju da ispunjavaju uslove za izbor u skladu sa Zakonom i Statutom.

Uslovi za izbor kandidata u naučnonastavna zvanja utvrđeni su članovima 94,96,100,101,102. i 103. Zakona o visokom obrazovanju ("Službene novine Kantona Sarajevo" broj 33/17, 35/20, 40/20, 39/21 ) i članom 224,225,226,227. Statuta Univerziteta u Sarajevu.

**Napomena:** U skladu sa članom 176. Zakona o visokom obrazovanju ("Službene novine Kantona Sarajevo" broj: 36/22): ''svi članovi akademskog osoblja koji su izabrani u akademsko zvanje prema odredbama zakona koji prestaje da važi stupanjem na snagu ovog zakona zadržavaju pravo da budu izabrani u isto ili više akademsko zvanje prema uslovima propisanim ranijim zakonom'', odnosno kandidati koji nemaju izbor u naučno-nastavno zvanje prema ranije važećem zakonu ("Službene novine Kantona Sarajevo" broj 33/17,35/20,40/20,39/21) treba da ispunjavaju uslove u skladu sa članom 112. Zakona o visokom obrazovanju ("Službene novine Kantona Sarajevo" broj 36/22) Docent: naučni stepen doktora u naučnoj oblasti na koju se bira, minimalno tri naučna rada objavljena u priznatim publikacijama, od čega je jedan naučni rad objavljen u publikaciji relevantnim naučnim bazama podataka;

Kandidati su obavezni u prijavi naznačiti akademsko zvanje za koju se prijavljuju, te naznačiti da li se na Konkurs prijavljuju u skladu sa odredbama Zakona o visokom obrazovanju („Službene novine Kantona Sarajevo“ broj: 36/22), odnosno u skladu sa uslovima za izbor u zvanje docent utvrđenim u

odredbama Zakona o visokom obrazovanju („Sl.novine Kantona Sarajevo“ broj: 33/17, 35/20, 40/20 i 39/21).

**III** **– Način prijave:**

Prijave sa potrebnom dokumentacijom se podnose lično ili putem pošte na adresu: Fakultet političkih nauka, Sarajevo, Skenderija 72 (***sa naznakom ''za Konkurs za izbor akademskog osoblja – nastavnika-docent***').

Prijave se dostavljaju u zatvorenoj koverti.

Konkurs ostaje otvoren 15 (petnaest) dana od dana objavljivanja. Nepotpune i neblagovremene prijave neće se razmatrati. Priložena dokumentacija po Konkursu neće se vraćati kandidatima. Kontakt osoba: Umihana Mahmić, tel.: 033 203 562 lok 113, email: umihana.salcin@fpn.unsa.ba